Diari Oficial de la Generalitat Valenciana


Sumari del DOGV 8668, del 31-10-2019 (2019/10100)

RESOLUCIÓ de 28 d'octubre de 2019, de la directora general de Recursos Humans per la qual es dona publicitat al resultat de les modificacions efectuades en la relació ordenada definitiva d'aspirants continguda en la Resolució de 16 d'abril de 2019, del tribunal del concurs oposició per a la provisió per promoció interna de tècnic o tècnica de la funció administrativa d'institucions sanitàries dependents de la Conselleria de Sanitat Universal i Salut Pública, per la qual es fa pública la resolució definitiva del concurs oposició, com a conseqüència de l'estimació parcial de diversos recursos d'alçada interposats contra aquella.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8668

Data del DOGV
:   31-10-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/10811


Data del document
:   28-10-2019

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * concurs administratiu

RESOLUCIÓ de 28 d'octubre de 2019, de la directora general de Recursos Humans per la qual es dona publicitat al resultat de les modificacions efectuades en la relació ordenada definitiva d'aspirants continguda en la Resolució de 16 d'abril de 2019, del tribunal del concurs oposició per a la provisió per promoció interna de tècnic o tècnica de la funció administrativa d'institucions sanitàries dependents de la Conselleria de Sanitat Universal i Salut Pública, per la qual es fa pública la resolució definitiva del concurs oposició, com a conseqüència de l'estimació parcial de diversos recursos d'alçada interposats contra aquella. [2019/10721]  
  
Per mitjà de la Resolució de 23 de juny de 2017 (DOGV 8061, 13.06.2017), del director general de Recursos Humans i Econòmics, es va convocar un concurs oposició per a la provisió, pel torn de promoció interna, de vacants de tècnic o tècnica de la funció administrativa d'institucions sanitàries de la Conselleria de Sanitat Universal i Salut Pública.  
En data 24 d'abril de 2019 es va publicar en el DOGV número 8534, de 24.04.2019, la Resolució de 16 d'abril de 2019, del tribunal del concurs oposició per a la provisió per promoció interna de tècnic o tècnica de la funció administrativa d'institucions sanitàries dependents de la Conselleria de Sanitat Universal i Salut Pública.  
Contra la mencionada resolució, diverses persones aspirants van plantejar diversos recursos d'alçada dins del termini establit i en la forma escaient. En virtut de la resolució d'aquests, després del corresponent trasllat d'aquests i concessió d'audiència i vistes les al·legacions de les persones interessades, la Resolució de 16 d'abril de 2019 ha sigut objecte de modificacions en el que afecta la puntuació final del concurs oposició. La resolució dels recursos d'alçada, de conformitat amb el que preveuen els articles 114 de la Llei 39/2015, d'1 d'octubre, del procediment administratiu comú de les administracions públiques, posa fi a la via administrativa.  
En conseqüència, es dona publicitat a la relació ordenada definitiva d'aspirants després de les modificacions escaigudes en virtut de la resolució dels recursos d'alçada interposats contra l'esmentada Resolució de 16 d'abril de 2019.  
  
Contra la present resolució, que posa fi a la via administrativa, es podrà interposar un recurs contenciós administratiu de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, així com en els articles 8, 14, 25 i 46 de la Llei 29/1998, de la jurisdicció contenciosa administrativa, en el termini de dos mesos a comptar de la recepció d'aquesta resolució, davant del Jutjat Contenciós Administratiu de València. Tot això sense perjuí que s'utilitze qualsevol altre recurs que per al seu dret estime convenient.  
  
València, 28 d'octubre de 2019.- La directora general de Recursos Humans: Carmen López Delgado.